— Мы ўжо агучвалі, і кіраўнік дзяржавы гаварыў пра тое, што трэба выходзіць на зарплату ў тысячу долараў. Мы ўжо летась імкнуліся да таго, каб у лепшых атрадах такая зарплата і была за той час, што студэнт працуе ў атрадзе — хтосьці паўтара месяца, хтосьці больш. Так, заработная плата байцоў зводнага атрада “Энергетык” на будаўніцтве Беларускай АЭС склала 15 мільёнаў беларускіх рублёў, максімальная — 19 мільёнаў. Удзельнікі студэнцкага будаўнічага атрада “Беркут”, сфарміраванага на базе Віцебскага дзяржаўнага тэхналагічнага ўніверсітэта, якія працавалі на будаўніцтве малочнатаварнай фермы “Пашкі” ў Шаркоўшчынскім раёне, атрымалі ў сярэднім па 9 мільёнаў рублёў. Прыкладна столькі ж ці нават крыху больш зарабілі ў мінулым сезоне студатрадаўцы з Беларускага нацыянальнага тэхнічнага ўніверсітэта, якія будавалі агароднінасховішча і інжынерныя камунікацыі ў Смалявіцкім раёне Мінскай вобласці, адміністрацыйны будынак у Мінску.